S-31/2017

Mál þetta, sem dómtekið var 23. síðasta mánaðar, var höfðað með ákæru útgefinni af lögreglustjóranum á höfuðborgarsvæðinu 24. janúar síðastliðinn, á hendur G-kk-þgf Þ-kk-þgf H-kk-þgf, kt. 000000-0000, Sólvöllum 10 í Grindavík, „fyrir umferðarlagabrot, með því að hafa mánudaginn 27. nóvember 2016 ekið bifreiðinni [...] sviptur ökuréttindum eftir Sæbraut við Guðrúnartún í Reykjavík, þar sem lögregla stöðvaði aksturinn“ og að hafa þannig brotið gegn 1. mgr. 48. gr., sbr. 1. mgr. 100. gr. umferðarlaga nr. 50/1987.

Í ákæru er þess krafist að ákærði verði dæmdur til refsingar og greiðslu alls sakarkostnaðar.

Um málsatvik er skírskotað til ákæru.

Ákærði sótti ekki þing og boðaði ekki forföll, en í fyrirkalli sem gefið var út 7. síðasta mánaðar og var birt A ásamt ákæru málsins 10. sama mánaðar á skráðu lögheimili ákærða, kom meðal annars fram að sækti ákærði ekki þing, mætti hann búast við að fjarvist hans yrði metin til jafns við það að hann viðurkenndi að hafa framið það brot sem hann væri ákærður fyrir og að dómur yrði lagður á málið að honum fjarstöddum, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brotið réttilega heimfært til refsiákvæða í ákærunni. Ákærði hefur því unnið sér til refsingar.

Ákærði er fæddur [...] og á samkvæmt sakavottorði að baki sakaferil sem nær aftur til ársins 2013, en þar af hefur honum í nokkrum tilvikum verið gerð refsing fyrir að aka sviptur ökurétti og hafa þau brot hans áhrif við ákvörðun refsingar í máli þessu. Með dómi 15. nóvember 2013 var hann dæmdur til greiðslu sektar og tímabundinnar ökuréttarsviptingar, fyrir að aka undir áhrifum ávana- og fíkniefna. Með þremur sáttum hjá lögreglustjóra 15. september 2014 samþykkti hann svo greiðslur sekta og tímabundnar ökuréttarsviptingar vegna umferðarlagabrota, þar á meðal fyrir að aka tvívegis svipur ökurétti, í fyrra tilvikinu á árinu 2013 og í hinu síðara árið 2014. Með dómi 21. nóvember 2016 var hann dæmdur til greiðslu sektar vegna umferðarlagabrota, þar á meðal fyrir að aka sviptur ökurétti 8. ágúst það ár. Með dómi 30. nóvember sama ár var hann dæmdur til greiðslu sektar og í 45 daga fangelsi, skilorðsbundið til tveggja ára, fyrir ýmis afbrot, þar á meðal fyrir að hafa 5. febrúar það ár og í þrígang á árinu 2015 ekið sviptur ökurétti. Nú síðast gekkst hann undir viðurlagaákvörðun 6. janúar á þessu ári, vegna sviptingarakstursbrota sem hann framdi 17. apríl og 27. maí á síðasta ári, en með viðurlagaákvörðuninni var honum gerður hegningarauki og skilorðsdómurinn frá 30. nóvember 2016 látinn haldast.

Brot ákærða nú með því að aka sviptur ökurétti, framdi hann eftir að dómurinn 21. nóvember síðastliðinn gekk, en fyrir uppsögu dómsins 30. sama mánaðar og gerð viðurlagaákvörðunarinnar 6. janúar síðastliðinn. Því verður refsing fyrir brot hans nú, ákveðin líkt og hann hafi tvívegis áður brotið af sér með sama hætti. Þá ber að gera honum hegningarauka við dóminn frá 30. nóvember síðastliðinn og á grundvelli 60. gr. almennra hegningarlaga nr. 19/1940, er refsing þess dóms tekin upp og ákærða gerð refsing í einu lagi, sbr. 78. gr. þeirra laga. Samkvæmt því og að öðru framangreindu virtu, þykir refsing hans hæfilega ákveðin fangelsi í 75 daga, en rétt þykir að skilorðsbinda hana að hluta, á þann veg að 45 dagar hennar skulu falla niður að liðnum tveimur árum frá dómsuppsögu, haldi ákærði almennt skilorð 57. gr. sömu laga.

Engan sakarkostnað leiddi af meðferð málsins.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð :

Ákærði, G-kk-nf Þ-kk-nf H-kk-nf, sæti fangelsi í 75 daga, en fresta skal fullnustu 45 daga refsingarinnar og falli sá hluti hennar niður að liðnum tveimur árum frá dómsuppsögu, haldi ákærði almennt skilorð 57. gr. almennra hegningarlaga nr. 19/1940.

H-kk-nf Þ-kk-nf